**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 16/28.03.2019**

*privind stabilirea taxei de salubrizare pentru beneficiarii utilizatori - persoane juridice și instituirea altor taxe locale speciale*

Consiliul Local al Comunei Caţa întrunit în şedinţă ordinară din data de 28.03.2019,

Analizând:

- Expunerea de motive a primarului Comunei Cața înregistrată cu nr. 916/20.02.2019,

- Anunțul din data de 21.02.2019 în conformitate cu dispoziţiile art. 7 din Legea nr. 52/2003 privind transparenţa decizională în administraţia publică, republicată, prin care s-a adus la cunoştinţa publicului proiectul de hotărâre;

Având în vedere prevederile:

- HCL nr. 2/2009, HCL nr. 2/2017 privind aprobarea impozitelor și taxelor locale pentru anul 2017, HCL nr. 3/2019 privind stabilirea impozitelor și taxelor locale pentru anul 2019, la nivelul Comunei Cața,

Luând în considerare necesitatea finanţării cheltuielilor publice locale, respectiv condiţiile specifice Comunei Cața,

Conform avizelor comisiilor de specialitate ale Consiliului Local al Comunei Caţa,

Ținând cont de dispozițiile:

* art. 5 alin. (1) și (2), art. 20 alin. (1) lit. b), art. 27 şi art. 30 din Legea nr. 273/2006 privind finanţele publice locale,
* Titlului IX – Impozite şi taxe locale, art. 484 din Legea nr. 227/2015 privind Codul Fiscal,
* Legii nr. 207/2015 privind Codul de procedură fiscal,
* art. 6 alin. (1) lit. k), art. 8 a Legii nr. 101/2006 – legea serviciului de salubrizare a localităţilor,
* Legea nr. 211/2011 privind regimul deșeurilor, republicată, cu modificările şi completările ulterioare,
* Legii nr. 17/2014 privind unele măsuri de reglementare a vânzării - cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului,
* Ordinul MADR nr. 719/2014 privind aprobarea normelor metodologice pentru aplicarea titlului I din Legea nr. 17/2014 privind unele măsuri de reglementare a vânzării - cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului,
* Legea nr. 119/1996 cu privire la actele de stare civilă, republicată, cu modificările şi completările ulterioare,

- HG nr. 64/2011 pentru aprobarea Metodologiei cu privire la aplicarea unitară a dispoziţiilor în materie de stare civilă,

În temeiul art. 36 alin. (2) lit. b) și lit. d), alin. 4 lit. c) și alin. (6) lit. a) punctul 14 din Legea 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

**Art. 1** Pentru anul 2019, beneficiarii utilizatori ai serviciului de salubrizare, persoane juridice, datorează o taxă de salubrizare cuprinsă între 800 – 2.500 lei/an fără TVA, care se va stabili conform Regulamentului privind determinarea cuantumului și încasarea taxei de salubrizare pe raza Comunei Cața pentru persoanele juridice, regulament care face parte integrantă din prezenta hotărâre.

**Art. 2** Începând cu 01.04.2019, se instituiesc următoarele taxe speciale:

- taxa pentru efectuarea demersurilor cu privire la vânzărea - cumpărarea terenurilor agricole situate în extravilan prevăzute de Legea nr. 17/2014 privind unele măsuri de reglementare a vânzării - cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, inclusiv eliberarea adeverințelor, adreselor, etc.: 20 lei/cerere pentru afişarea ofertei de vânzare a terenului;

* taxa pentru eliberarea certificatului de nomenclatură stradală şi adresă: 9 lei;
* taxa pentru înregistrarea, la cerere, în actele de stare civilă a desfacerii căsătoriei: 200 lei;
* taxa pentru înregistrarea , la cerere, în actele de stare civilă a schimbării numelui și sexului: 200 lei;
* taxa transcriere la cerere, în registrele de stare civilă române a actelor de stare civilă întocmite de autoritățile străine : 200 lei;
* taxa eliberare certificatelor de stare civilă (naștere, căsătorie, deces, etc.) pierdute, furate, distruse: 100 lei;
* taxa pentru efectuarea demersurilor necesare la alte primării în vederea eliberării certificatelor de stare civilă (naștere, căsătorie, deces, etc.) pierdute, furate, distruse: 100 lei.

**Art. 3** Cu ducerea la îndeplinire a prezentei hotărâri se însărcinează primarul Comunei Caţa, prin Compartimentul contabilitate, impozite și taxe.

**Art. 4** (1) Secretarul Comunei Caţa va comunica prezenta hotărâre Instituţiei Prefectului – Judeţul Braşov și primarului Comunei Caţa.

 (2) Aducerea la cunoștința publică se face prin grija secretarului Comunei Cața, prin afișare la sediul Primăriei Comunei Cața.

PREŞEDINTE DE ŞEDINŢĂ, SECRETAR,

SULTAN EUSEBIU MARIN GUIGNARD ROXANA

Nr. consilieri în funcţie = 11; Nr. consilieri prezenţi = 11; Nr. voturi pentru = 11; Nr. voturi contra = 0.